CELEX: 32022D0447
Language: ro
Date: 2022-03-08 00:00:00
Title: Decizia (UE) 2022/447 a Băncii Centrale Europene din 8 martie 2022 de modificare a Deciziei 2011/15/UE privind deschiderea unor conturi pentru procesarea plăților în legătură cu împrumuturile acordate de EFSF statelor membre a căror monedă este euro (BCE/2022/10)

18.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 90/197
               
            
         DECIZIA (UE) 2022/447 A BĂNCII CENTRALE EUROPENE
         din 8 martie 2022
         de modificare a Deciziei 2011/15/UE privind deschiderea unor conturi pentru procesarea plăților în legătură cu împrumuturile acordate de EFSF statelor membre a căror monedă este euro (BCE/2022/10)
         COMITETUL EXECUTIV AL BĂNCII CENTRALE EUROPENE,
         având în vedere Statutul Sistemului European al Băncilor Centrale și al Băncii Centrale Europene, în special articolele 17 și 21,
         întrucât:
         
                     (1)
                  
                  
                     Depozitele păstrate la Banca Centrală Europeană (BCE) conform Deciziei 2011/15/UE a Băncii Centrale Europene (BCE/2010/31) (1) ar trebui remunerate în conformitate cu prevederile articolului 2 alineatul (1) din Decizia (UE) 2019/1743 a Băncii Centrale Europene (BCE/2019/31) (2) pentru a asigura consecvența în remunerarea depozitelor comparabile în cadrul Eurosistemului.
                  
               
                     (2)
                  
                  
                     Prin urmare, Decizia 2011/15/UE (BCE/2010/31) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Articolul 5 din Decizia 2011/15/UE (BCE/2010/31) se înlocuiește cu următorul text:
            
               
                  „Articolul 5
                  Remunerare
                  Contul de numerar al BCN este remunerat conform prevederilor articolului 2 alineatul (1) din Decizia (UE) 2019/1743 a Băncii Centrale Europene (BCE/2019/31) (*1).
               
            
         
         
            Articolul 2
            Intrarea în vigoare
            Prezenta decizie intră în vigoare în a cincea zi de la data publicării în Jurnalul Oficial al Uniunii Europene.
         
         
            Adoptată la Frankfurt pe Main, 8 martie 2022.
            
               
                  Președintele BCE
               
               Christine LAGARDE
            
         
         
            (1)  Decizia 2011/15/UE a Băncii Centrale Europene din 20 decembrie 2010 privind deschiderea unor conturi pentru procesarea plăților în legătură cu împrumuturile acordate de EFSF statelor membre a căror monedă este euro (BCE/2010/31) (JO L 10, 14.1.2011, p. 7).
         
            (2)  Decizia (UE) 2019/1743 a Băncii Centrale Europene din 15 octombrie 2019 privind remunerarea deținerilor de rezerve excedentare și a anumitor depozite (BCE/2019/31) (JO L 267, 21.10.2019, p. 12).